En familie er lige nu så psykisk nedbrudt af overfald, røverier og trusler, at de overvejer at flytte ud af landet

Ekstra Bladet har i de seneste dage kunne berette om bekymrende tendenser blandt unge mænd med anden etnisk herkomst end dansk, der står bag en lang række gaderøverier.

Vi har talt med 16-årige Simon, der frygter for sit eget liv, da han efter at have været udsat for flere gaderøverier, er blevet truet på livet.

Og i fredags gik det ud over hans mor.

- Da jeg er i City2, kommer en af de tiltalte i vores sag hen til mig, rækker sin fuck-finger op i hovedet på mig og siger; 'hvis du tror, at det er sidste gang, at jeg tager fat i Simon, tager du fejl. Næste gang røver jeg ham ikke bare, jeg skærer halsen over på ham', siger Alona Elaiza til Ekstra Bladet.

- Derefter siger han, at 'du vil aldrig komme til at se dit kønne ansigt i spejlet mere'.

16-årige Simon røvet og tæsket: - Det næste er, at de stikker mig ned

En anholdt

Sagen blev i fredags anmeldt til Københavns Vestegns Politi, der onsdag bekræfter over for Ekstra Bladet, at de har foretaget en anmeldelse i sagen.

- Klokken 10.13 anholdte vi ham, som vi formoder er gerningsmanden, siger politikommissær Roland Klein.

Ekstra Bladet er bekendt med den fulde identitet af den anholdte, der blot er 16 år og af mellemøstlig afstamning.

- Han skal fremstilles i grundlovsforhør med henblik på at få ham varetægtsfængslet, uddyber politikommissæren.

Efter grundlovsforhøret besluttede retten i Glostrup, at den unge mand skulle løslades. Vestegns Politi mener dog fortsat, at han skal varetægtsfængsles, hvorfor de har kæret afgørelsen til landsretten.

Straffen for vidnetrusler er op til otte års fængsel.

Simon fik stjålet tøj for mere end 35.000 kroner, da han blev overfaldet. Foto: Mogens Flindt

Politiet efter overfald på unge mænd: - Vi ved, hvem det er

Flyttet ud af landet

Alona er dybt bekymret over hele situationen, og hendes søn brød sammen, da hun fortalte, hvordan hun var blevet truet på livet.

- Simon er lige nu flyttet til udlandet, da han ikke længere har lyst til at være i Danmark, og jeg tør ikke selv gå ud til min bil, hvis der stå en gruppe mennesker tæt på.

Hvis Simon ikke har lyst til at komme tilbage til Danmark, har Alona tænkt sig at flytte hen til sin søn.

- Jeg er nødt til at sige min lejlighed- og arbejdskontrakt op.

- Derudover skal jeg også til at finde en nye bolig, der hvor Simon er og en international skole til ham.

Forening i opråb efter mange gaderøverier: - Hvor er hjælpen?